Erlend Loe

Erlend Loe (født 1969) er en norsk romanforfatter, oversetter, filmanmelder og manusforfatter. Han fikk sitt gjennombrudd med romanen Naiv.Super. i 1996. Han har skrevet manus til filmer som blant annet Detektor, En helt vanlig dag på jobben og Nr. 24.

Loe ble regnet som en del av den såkalte «ironigenerasjonen» i 1990-årene. 

 Liv og virke 
Loe ble født i Trondheim. Etter første året på videregående tilbrakte han et år som utvekslingsstudent i Frankrike. Senere tok han artium som privatist samtidig som han arbeidet i det kommunale Rebellteateret. Loe var militærnekter og avtjente siviltjenesten sin som skuespiller og altmuligmann i teatergruppa Stella Polaris, hvor han fant ut at teater absolutt ikke var noe for ham. 

Etter et par år på Sørlandet tok han cand.mag. -eksamen med grunnfag folkeminnevitenskap, mellomfag filmvitenskap og mellomfag litteraturvitenskap. I tillegg har han vært innom Kunstakademiet i Trondheim en liten periode. Mens han skrev på sin første bok, arbeidet han som lærervikar og begynte deretter å studere på Kunstakademiet i Trondheim.

Han debuterte i 1993 med boken Tatt av kvinnen (filmatisert i 2007) og kom året etter ut med barneboken Fisken om truckføreren Kurt. Loe har en spesiell skrivestil, som etter gjennombruddsromanen Naiv.Super. fra 1996, ofte blir karakterisert som naivistisk. Han bruker ofte virkemidler som ironi, overdrivelse og humor. Hovedpersonene i bøkene er ofte litt smårare personer med egne tanker om livet, som har havnet på skråplanet. I 1999 kom L, som kan sees som en videreføring av det generasjonstolkende prosjektet Loe hadde påbegynt med Tatt av kvinnen og Naiv.Super.

I 2015 kom Slutten på verden slik vi kjenner den som omhandler Andreas Doppler og som er en fortsettelse av romanen Volvo Lastvagnar fra 2005.

Karakteren Kurt medvirker i bøkene Fisken (1994), Kurt blir grusom (1995), Kurt Quo Vadis? (1998), Kurt koker hodet (2003), Kurtby (2008) og Kurt kurér (2010). Hans bok om truckføreren Kurt dannet utgangspunktet for animasjonsfilm Kurt blir grusom i 2008. Alle hans barnebøker er illustrert av Kim Hiorthøy. 

Alle bøkene er oversatt til svensk. Bøkene om den truckførende Kurt er oversatt til tysk, dansk og italiensk. Den store røde hunden og Maria & José til dansk, Tatt av kvinnen til tysk og dansk og L til finsk og dansk. Naiv.Super., som er hans største suksess, er oversatt til 34 språk.

Sammen med Per H. V. Schreiner og Bjørn Olaf Johannessen skrev han manus til TV-serien Kampen for tilværelsen som gikk på NRK i 2014 og 2015. For serien vant de tre fagprisen beste manus - drama under Gullruten 2015 og ble nominert i samme klasse under Gullruten 2016.

 Bibliografi 

 Romaner 
 Tatt av kvinnen (1993)
 Naiv.Super. (1996)
 L (1999)
 Fakta om Finland (2001)
 Doppler (2004)
 Volvo Lastvagnar (2005)
 Muleum (2007)
 Stille dager i Mixing Part (2009)
 Fvonk (2011)
 Vareopptelling (Cappelen Damm, 2013)
 Slutten på verden slik vi kjenner den (2015)
 Dyrene i Afrika (2018)
 Helvete (2019)
 Giæver og Iunker (2022)
 Drømmenes Sykkelregister (2023)
 Kukene/Kukane (2025)

 Andre verk 
 Fisken (1994)
 Du vet at du liker meg... (1994)
 Maria & José (1994)
 Bokstavene våre (1994)
 Kurt blir grusom (1995)
 Den store røde hunden (1996)
 Sa mor (1997) (oversatt fra engelsk, opprinnelig av Hal Sirowitz)
 Sa terapeuten min  (1998) (oversatt fra engelsk, opprinnelig av Hal Sirowitz)
 Kurt quo vadis? (1998)
 Detektor (2000)
 Jotunheimen, bill.mrk. 2469 (2000)
 Mustafas kiosk (2000) (oversettelse fra dansk, opprinnelig av Jakob Martin Strid)
 Kurt koker hodet (2003)
 Organisten (2006)
Pingvinhjelpen (2006), manus til forestilling på Trøndelag Teater
 Kurtby (2008)
 Påskemysterium (2009)
 Nord (2009), filmmanus
 En helt vanlig dag på jobben (2010)
 Kurt kurér (2010)
 Rumpemelk fra Afrika (2012)
 Politiland, billedbok (2012)
 Kampen for tilværelsen (2014-2015), manus
 Tordenskjold & Kold (2016), filmmanus
 Quick (2019), filmmanus
 Forhandle med virkeligheten: Ett år på ett hjul (Cappelen Damm, 2020)
 Hvem rumpet brunosten? (2021)
 Alle hater Johan (2021), filmmanus
 Maxitaxi Driver (2021), manus
 Gutta på skauen (2022), manus

 Priser 
 Kultur- og kirkedepartementets billedbokpris for barne- og ungdomslitteratur 1996, for Den store røde hunden (sammen med Kim Hiorthøy)
 Cappelenprisen 1997
 Kritikerprisen for barne- og ungdomsbøker 1998, for Kurt – Quo vadis
 Bokhandlerprisen 1999, for L
 Trondheim kommunes kulturpris 2001
 Sør-Trøndelag fylkes kulturpris 2005Mottakere av Sør-Trøndelag fylkeskommunes kulturpris (1976-2012) (PDF). Hos Wayback Machine; stfk.no. 29. august 2013. Besøkt 22. mai 2023.
 Prix Européen des Jeunes Lecteurs 2006, for Naiv. Super (utdeles av Europaparlamentet)
 Prix Tam-Tam 2006, for Kurt et le poisson (Fisken) (fransk)
 Kristendummen 2008, for Kurtby
 Nominert til Amandaprisen 2009 i klassen beste filmmanus for Nord
 Nominert til Kanonprisen 2009 i klassen beste manus for Nord
 Aschehougprisen 2013
 Gullruten 2015 i klassen beste manus - drama for Kampen for tilværelsen, sammen med Per Schreiner og Bjørn Olaf Johannessen
 Nominert til Gullruten 2016 i klassen beste manus TV-drama for Kampen for tilværelsen, sammen med Per Schreiner og Bjørn Olaf Johannessen
 Nominert til Guldbagge 2020 i klassen beste manus for Quick
 Nominert til Amandaprisen 2022 i klassen beste filmmanus for Alle hater Johan
 Nominert til Bokhandlerprisen 2025 for Kukene/Kukane

 Referanser 

 Eksterne lenker 


  Presentasjon av Erlend Loe i Forfatterkatalogen på Forfattersentrums nettsider
  Erlend Loe  i Norske Dramatikeres Forbund
  Erlend Loe i Cappelen Damm Forlag



Kategori:Norske romanforfattere
Kategori:Norske manusforfattere
Kategori:Norske dramatikere
Kategori:Norske filmkritikere
Kategori:Norske barnebokforfattere
Kategori:Vinnere av Cappelenprisen
Kategori:Vinnere av Aschehougprisen
Kategori:Vinnere av Bokhandlerprisen
Kategori:Vinnere av kulturdepartementets barnebokpriser
Kategori:Vinnere av Gullrutens fagpris
Kategori:Personer fra Trondheim kommune